கேள்வி: எஸ். ஏ. ராஜ்கண்ணு பற்றி தகவல் சொல்.
பதில்: எஸ். ஏ. ராஜ்கண்ணு (''S. A. Rajkannu'', 10 மே 1946 - 11 சூலை 2023) என்பவர் இந்தியத் தமிழ்த் திரைப்படத் தயாரிப்பாளராவார். இவர் பாரதிராஜா, பாக்யராஜ், ராதிகா சரத்குமார், ராஜேஷ் உள்ளிட்ட திரைப்படக் கலைஞர்களை அறிமுகப் படுத்தியவராவார்.
கேள்வி: எஸ். ஏ. ராஜ்கண்ணு - திரைப்படத் தயாரிப்பாளராதல் பற்றி நீங்கள் என்ன அறிந்துள்ளீர்கள்?
பதில்: ஒரு சமயம் பொள்ளாச்சி ரத்தினமும், சிவசுப்பிரமணியனும் தயாரித்த தலைப்பிரசவம் (திரைப்படம்) என்ற படப்பிடிப்பை வேடிக்கைப் பார்க்க இராஜ் கண்ணு வந்தார். அப்படத்தில் உதவி இயக்குநராக பாரதிராஜா பணியாற்றிவந்தார். சுறுசுறுப்பாகப் பணியாற்றிவந்த பாரதிராஜா இவரைக் கவர்ந்தார். பாரதிராஜாவை அழைத்து அவரிடம் ஏதாவது கதை உள்ளதா என்று ராஜ் கண்ணு வினவினார். பாரதிராஜா கூறிய மூன்று கதைகளில் ''மயிலு'' என்ற கதை இராஜ்கண்ணுவுக்குப் பிடித்துப் போனது. இராஜ்கண்ணு தன் மனைவியின் நகைகள், நிலபுலன்களை விற்று ''மயிலு'' கதையை பதினாறு வயதினிலே என்ற படமாக 4.75 இலட்சம் செலவில் எடுத்தார். படத்தை யாரும் வாங்க முன்வராததால் தானை துணிந்து படத்தை வெளியிட்டார். படம் மிகப் பெரும் வெற்றியை ஈட்டி பலமடங்கு இலாபத்தை ஈட்டியது. அதன் பிறகு 12 படங்களை இராஜ் கண்ணு தயாரித்தார். 1981 இல் அர்த்தங்கள் ஆயிரம் என்ற படத்தைத் தயாரித்து இயக்கினார். அது மிகப்பெரிய தோல்விப்படமாக ஆனது. கையில் இருந்த பணம் கரைந்து கடனில் சிக்கினார். அதன் பின்னர் பாக்யராஜ் இவருக்கு எங்க சின்ன ராசா படத்தை இயக்கி நடித்துக் கொடுத்தார். இருந்தும் கடனில் இருந்து முழுமையாக மீள முடியாமல் தவித்தார். ராஜேஷ் மூலமாக ராஜ்கண்ணுவின் நிலையை அறிந்த கமல்ஹாசன் ராஜ்கண்ணுவுக்கு மகாநதி (திரைப்படம்) படத்தை நடித்துக் கொடுத்தார். அதன் பிறகே இவர் கடன்களில் இருந்து விடுபட்டார்.
கேள்வி: எஸ். ஏ. ராஜ்கண்ணு - இறப்பு பற்றி நீங்கள் என்ன அறிந்துள்ளீர்கள்?
பதில்: சென்னையின் புறநகரின் சிட்லப்பாக்கத்தில் வசித்துவந்த இராஜ்கண்ணு வயது மூப்பினால் ஏற்பட்ட உடல் நலக் குறைவால் 2023 ஆம் ஆண்டு சூலை மாதம் 11 ஆம் நாள் தன் 77 வயதில் இறந்தார்.
கேள்வி: எஸ். ஏ. ராஜ்கண்ணு - தயாரித்த சில படங்கள் பற்றி தகவல் சொல்.
பதில்: * பதினாறு வயதினிலே (1977) * கிழக்கே போகும் ரயில் (1978) * கன்னிப்பருவத்திலே (1979) * மனசு ரெண்டும் புதுசு (1994) * அர்த்தங்கள் ஆயிரம் (1981) * வாலிபமே வா வா (1982) * எங்க சின்ன ராசா (1987) * மகாநதி (திரைப்படம்) (1994)